Na temelju članka 30. Odluke o zakupu zemljišta za postavu kioska i drugih montažnih objekata (SN PGŽ 5/03, 37/09, SN GD 5/20, 3/21) i članka 60. Statuta Grada Delnica (SN GD 2/21), Gradonačelnica Grada Delnica donosi

**ODLUKU O VISINI ZAKUPNINE ZA JAVNE POVRŠINE U VLASNIŠTVU GRADA DELNICA**

**Članak 1.**

(1) Ovom Odlukom utvrđuje se naknada za korištenje javnih površina (zakupnina) na području Grada Delnica ovisno o pripadajućoj zoni sukladno članku 28. Odluke o zakupu zemljišta za postavu kioska i drugih montažnih objekata:

1. Kiosci i montažni objekti:

- I. zona – 3,50 eura /m2 mjesečno

- II. zona – 3,00 eura/m2 mjesečno

- III. zona - 2,50 kn/m2 mjesečno

- IV. zona - 2,00 kn/m2 mjesečno

2.  Naknada za korištenje javnih površina (zakupnina) za privremene objekte iz članka 1. st.1. točke 1. koji se ne koriste, odnosno u kojima se ne obavlja određena registrirana djelatnost:

- I. Zona - 1,00 euro/m2 mjesečno

- II. Zona – 0,80 eura/m2 mjesečno

- III. Zona –0,70 eura/m2 mjesečno

- IV. Zona – 0,50 eura/m2mjesečno

3. Ugostiteljske terase:

- I. zona - 4,50 eura/m2 mjesečno

- II. zona - 3,60 eura/m2 mjesečno

- III. zona – 2,70 eura/m2 mjesečno

- IV. zona - 1,80 eura/m2 mjesečno

4. Pokretne i uslužne naprave:

- I. zona - 30,00 eura/m2 mjesečno

- II. zona - 24,00 eura/m2 mjesečno

- III. I IV. zona – 20,00 eura/m2 mjesečno

5. Zabavni park

- I. zona - 1,00 euro/m2 dnevno

- II. zona - 0,80 eura/m2 dnevno

- III. I IV. zona - 0,50 eura/m2 dnevno

6. Površine za blagdanske, prigodne ili javne manifestacije - za površinu veću od 20 m2

- I. zona - 5,00 eura/m2 dnevno

- II. zona – 4,00 eura/m2 dnevno

- III. I IV. zona - 2,50 eura/m2 dnevno

7. Površine za blagdanske, prigodne ili javne manifestacije - za površinu manju od 20 m2

- I. zona - 10,00 eura/m2 dnevno

- II. zona – 8,00 eura/m2 dnevno

- III. I IV. zona – 5,00 eura/m2 dnevno

(2) Za određivanje granica zona iz stavka 1. ovog članka primjenjuju se granice zona utvrđene Odlukom o komunalnoj naknadi.

**Članak 2.**

(1) U slučaju otklanjanja eventualne štete sukladno članku 26. Odluke o zakupu zemljišta za postavu kioska i drugih montažnih objekata a za zakup javnih površina iz članka 1. točka 6. i 7. ove Odluke, utvrđuje se iznos novčanog pologa od 100,00 eura.

(2) Način i uvjeti naplate i/ili povrata novčanog pologa definirat će se ugovorom.

**Članak 3.**

Za površinu koja se daje u zakup putem Javnog natječaja, visina naknade utvrđuje se kao početna cijena.

**Članak 4.**

Danom stupanja na snagu ove Odluke prestaje važiti Odluka o visini zakupnine za javne površine u vlasništvu Grada Delnica (SN PGŽ 11/03, 12/05, 22/14, 6/15, SN GD 1/16).

**Članak 5.**

Ugovori sklopljeni prema odredbama Odluka o visini zakupnine za javne površine u vlasništvu Grada Delnica (SN PGŽ 11/03, 12/05, 22/14, 6/15, SN GD 1/16) ostaju na snazi do njihova ugovorenog roka.

**Članak 6.**

Ova Odluka stupa na snagu danom donošenja i objavit će se u „Službenim novinama Grada Delnica“.

KLASA: 940-02/24-01/31

URBROJ: 2170-6-4-1-24-1

Delnice, 1. lipnja 2024. godine

Gradonačelnica Grada Delnica

Katarina Mihelčić, v.r.